Dobar dan djeco.

Današnjom pripremom ponovo ćete kombinovati internet i MS Word.

Dobit ćete zadatke (pitanja) koje ( koja ) ćete pronaći na internetu. Pitanja ćete prepisati u Word.ov dokument a odmah ispod tih pitanja i odgovore.

Odgovor na svako pitanje neka bude one dužine koliko vam napišem pored pitanja.

Učenici koji nemaju mogućnosti rada u MS Word.u, pitanja će prepisati u sveske kao i odgovore. Poslije obavljenog posla, sve uslikati i poslati mi na privatni čat ili mail, kako ste i do sada radili.

Ako odgovore na određena pitanja znate bez korištenja interneta, slobodno odgovorite.

Nije neophodno ali pokušaje sami da pronađete odgovore na data pitanja tj. pokušajte to bez pomoći roditelja. Ako ne bude išlo, neka vam pomognu ☺ .

Rok za izradu je 6. dana.

Molim vas, prilikom predavanja zadaće, navesti koje ste odjeljenje radi lakšeg evidentiranja.

Pitanja :

1. Šta je internet ? ( Odgovor neka bude od jedne do dvije rečenice ).
2. Koje su prednosti interneta? ( Odgovor na ovo pitanje pokušajte dati „svojim riječima“ a dužina odgovora je po vašoj volji tj koliko god želite rečenica. Ako ne znate, koristite internet ).
3. Koji su nedostaci interneta? ( Također, vaše mišljenje tj odgovor i na ovo pitanje pokušajte dati svojim riječima i dužina odgovora je ponovo po vašoj želji. Ako ne znate, koristite internet ).
4. Koliko vam internet pomaže prlikom učenja ?
5. Koje su prednosti i nedostaci online nastave ( s obzirom da se odvija putem interneta )? ( Odgovor napišite tačno onako kako vidite trenutnu situaciju do sada ).

Razmislite i onda odgovorite na pitanja. Nema potrebe da se takmičite „ko će prvi uraditi „ ili želiš da to uradiš u terminu časa pa to na kraju ne liči ni na što a samim tim si možda „upropastio“ priliku da budeš ocijenjen. Dakle, polahko, djelimično radite na času i osnova je da me tom prilikom pitate ako ima šta nejasno. Rok za izradu vam je svakako šest dana.

Sretno i nadam se da se vidimo uskoro ako Bog da ☺ .